alexandrainst/scandi-wiki huggingface dataset:
UT.no

UT.no er et norsk turplanleggingsnettsted. Nettstedet var opprinnelig et samarbeid mellom NRK og Den Norske Turistforening, og ble lansert 23. oktober 2009.

I dag er UT.no er en tjeneste fra Den Norske Turistforening, med innhold fra en lang rekke med andre lag, organisasjoner, kommuner og andre som legger til rette for at flere skal komme seg ut på tur. Tjenesten er gratis å bruke, og er i stor grad laget på dugnad - av turfolk, for turfolk.

På UT.no finner man tips og råd om turplanlegging i skogen, på fjellet eller ved sjøen. Ved hjelp av kart, fritekstsøk og kategorisøk kan man finne fram til et bredt tilbud av rutenett med vinterløyper og sommerstier, turforslag, hytter og arrangerte aktiviteter tilpasset individuelle behov.

UT.no lanserte en mobilapplikasjon for iPhone og Android i 2012, med kart og beskrivelser av turer og hytter.

Eksterne lenker 
Nettstedet
Iphone-app
Android-app

NRK
Den Norske Turistforening
Etableringer i 2009
Friluftsliv i Norge
Nettsteder
Sportsåret 1890

Sportsåret 1890 er en oversikt over hendelser, resultater, fødte og avdøde personer med tilknytning til sport i 1890.

Hendelser

Friidrett
Harald Andersson-Arbin noterer den første svenske rekorden på 100 meter.

Roing
30. mars – Universitetsroingen – konkurransen mellom roklubbene ved University of Cambridge og University of Oxford – ender med seier for Cambridge.

Skøyter
3.–4. januar – Det andre verdensmesterskapet i hurtigløp på skøyter for herrer arrangeres i Amsterdam.

Fødsler
23. mars - Frederick Hibbins, britisk friidrettsutøver (OL-bronsevinner 1912) (død 1969)
4. mai - Angelo Zorzi, italiensk sportsutøver som vant OL-gull i turn, mangekamp lagkonkurranse i 1912 og 1920 (død 1974)
4. august – Julianus Wagemans, belgisk turner som vant OL-sølv i turn, mangekamp lagkonkurranse i 1920 (død 1965)
24. august - Duke Kahanamoku, hawaiiansk-amerikansk svømmer og surfer (død 1968)
8. september - Thomas Humphreys, britisk friidrettsutøver (OL-bronsevinner 1912) (død 1967)
15. oktober - Carlo Fregosi, italiensk turner som vant OL-gull i turn, mangekamp lagkonkurranse i 1912 og 1920 (død 1968)
8. desember - Roberto Ferrari, italiensk turner som vant OL-gull i turn, mangekamp lagkonkurranse i 1920 (død 1954)
19. desember - Sulo Jääskeläinen, en finsk skihopper og kombinertløper (død 1942)

Dødsfall
…
Steven Fletcher

Steven Kenneth Fletcher (født 26. mars 1987) er en skotsk fotballspiller som fra den 30. juni 2022 er klubbløs.

Han kom til  fra  i juni 2010. Han ble toppscorer i  med 8 mål.

Referanser

Eksterne lenker 
 

Skotske fotballspillere
Fotballspillere for Hibernian FC
Fotballspillere for Burnley FC
Fotballspillere for Wolverhampton Wanderers FC
Fotballspillere for Sunderland AFC
Fotballspillere for Olympique de Marseille
Fotballspillere for Sheffield Wednesday FC
Fotballspillere for Stoke City FC
Personer fra Shrewsbury
Viktor Agejev

Viktor Ivanovitsj Agejev (russisk: Виктор Иванович  Агеев; født 29. april 1936 i Moskva) var en sovjetisk vannpolospiller som deltok i de olympiske leker 1956 i Melbourne, 1960 i Roma og 1964 i Tokyo.
  
Agejev vant en olympisk sølvmedalje i vannpolo under Sommer-OL 1960 i Roma. Han var med på det sovjetiske laget som kom på andreplass i vannpoloturneringen bak Italia. Ageev spilte to kamper i turneringen.

Fire år senere, under Sommer-OL 1964 spilte han alle seks kampene med Sovjetunionen og scoret to mål. Ungarn vant vannpoloturneringen foran Italia og Sovjetunionen.

OL-medaljer 
 1960  Roma -  Sølv i vannpolo,  Sovjetunionen
 1956  Melbourne -  Bronse i vannpolo,  Sovjetunionen
 1964  Tokyo -  Bronse i vannpolo,  Sovjetunionen

Eksterne lenker 
 

Sovjetiske vannpolospillere
Olympiske sølvmedaljevinnere for Sovjetunionen
Olympiske bronsemedaljevinnere for Sovjetunionen
Medaljevinnere under Sommer-OL 1956
Deltakere for Sovjetunionen under Sommer-OL 1956
Vannpolospillere under Sommer-OL 1956
Medaljevinnere under Sommer-OL 1960
Deltakere for Sovjetunionen under Sommer-OL 1960
Vannpolospillere under Sommer-OL 1960
Deltakere for Sovjetunionen under Sommer-OL 1964
Vannpolospillere under Sommer-OL 1964
Personer fra Moskva
Fødsler i 1936
Fuchsstadt

Fuchsstadt er en kommune i Landkreis Bad Kissingen, i Unterfranken i delstaten Bayern i Tyskland. Kommunen er medlem av forvaltningsfellesskapet Elfershausen og har 1 834 innbyggere per 31. desember 2009.

Referanser

Eksterne lenker 
 

Landkreis Bad Kissingen
Kommuner i Bayern
Thorvald Bogsrud

Thorvald Thorkildsen Bogsrud (født 22. september 1870 i Eidsvoll, død i Kristiania 22. juni 1923) var en norsk skuespiller og revy- og krimforfatter. Han var primært kjent som forfatter bak en rad revyer (det blir sagt sammenlagt 164) til Kristianias varietescener samt til fjordens vesle sommerteatre.

Familie 
Thorvald Bogsrud var sønn av gårdbruker Torkild Thronsen Bogsrud og hustru Henrikke Martine Larsdatter. Han ble 11. desember 1894 gift i Kristiania med skuespilleren Augusta Bogsrud.

Liv og virke 
Bogsrud var utdannet cand.philos 1889, før han studerte medisin. I perioden 1900–1902 drev han Fredrikstad Folketeater.

I 1900 publiserte han kriminalromanen Paa jakt efter seksti tusen. En norsk amatørdetektivs eventyr og skrev også eventyromanen I keiserens kjølvand. Et anarkisteventyr fra de norske fjorde. 1915–1919 publiserte Bogsrud under psevdonymet Frank Fender tre kriminal- og spenningsromaner.

Nils Nordberg er av den oppfatning at Bogsrud var forfatteren bak den kortlivede hefteserien om Normanden Willums. Det antas også at han det var han som under psevdonymet Fin/Finn Bratt skrev noen fortellinger om Knut Gribb i Lys & Skygge, blant annet 330 Fod under Jorden.

Før han ble rammet av et slagtilfelle i 1923, arbeidet han med oppfinnelsen «Protector«, en sanitær innretning for vannklosetter.

Bibliografi i utvalg 
 Muntre musikanter : seks humoresker (Norli, 1897)
 Kringlevik Bad : en lystig Historie fra en liden By (Norsk Jernbaneboghandels Forlag, 1898)
 Snurrige Sisiker : fem Humoresker fra en Oplandsbygd (1898)
 En norsk amatørdetektivs eventyr : paa jagt efter sexti tusen (1900)
 Amor paa eventyr, eller Petra Pynteligs bryllup (Fredriksborg Tivoli, sommerrevy 1904)
 Kvit-Sjur : et billede fra en oplandsbygd i femtiaarene (Steensballe, 1909)
 I keiserens kjølvand. Et anarkisteventyr fra de norske fjorde (Steensballe, 1909)
 Det belgiske Antikvitetsmysterium (Lundbergs Forl., ca. 1915)

Som Frank Fender 
 Pretty Polly-mysteriet (1915)
 Spionen fra Terneholmen (Helge Erichsen, 1917)
 Sølvfisken (1919)

Referanser

Kilder 
 Nordberg, Nils: Døden i kiosken. Knut Gribb og andre heftedetektiver. Side 134
 
 http://www.bibsys.no

Eksterne lenker 
 

Norske forfattere
Norske skuespillere
Personer fra Eidsvoll kommune
Quintin Brand

Christopher Joseph Quintin Brand (født 25. mai 1893, død 7. mars 1968) var en sørafrikansk offiser i det britiske RAF. Brand er særlig kjent for sin innsats under slaget om Storbritannia under andre verdenskrig.

Bakgrunn 

Quintin Brand ble født nær Kimberley i Sør-Afrika som sønn av en politimann i Johannesburg. Han gikk inn i Sør-Afrikas hær i 1913 og tjenestegjorde der inntil 1915.

Første verdenskrig 

I 1915 reiste Brand til Storbritannia og ble overført til Royal Flying Corps. Han lærte å fly og fikk sivilt flysertifikat den 30. mars 1916. I tjenesten ved fronten i Frankrike fløy han Nieuport 17 og tilhørte No. 1 Squadron RFC. 

I 1918 ble Brand skvadronsjef i den nylig etablerte No. 151 Squadron RAF, det var en skvadron med nattjagere, utstyrt med spesialtilpassede Sopwith Camel. Skvadronen skjøt ned 26 Gotha G.V bombefly, med Brand selv ansvarlig for fire av nedskytingene. Brand hadde i alt 12 nedskytinger i 1917 og 1918 og ble i denne perioden tildelt Distinguished Flying Cross.

Mellomkrigstiden 

I 1920 utlovet avisen The Times en belønning på £10 000 for den første som fløy fra London til Cape Town i Sør-Afrika. General Jan Smuts ønsket at flyvere fra Sør-Afrika skulle vinne prisen og autoriserte derfor innkjøp av et Vickers Vimy forhenværende bombefly, til en kostnad av £4 500. Oberstløytnant Pierre van Ryneveld var fartøysjef, mens Quintin Brand var styrmann på den banebrytende ferden. På tross av tekniske problemer og flere flybytter fullførte de ferden og på tross av at de ikke vant så fikk hver av de to en belønning på £5 000 av den sørafrikanske regjeringen, de ble også adlet for bragden. 

Fra 1925 til 1927 var Brand Senior Technical Officer, deretter Principal Technical Officer, ved Royal Aircraft Establishment, Farnborough. I 1929 ble han beordret til Abu Qir i Egypt, for deretter å bli utnevnt til generaldirektør for flyvning i Egypt fra 1932 til 1936

Andre verdenskrig 

Ved utbruddet av andre verdenskrig hadde Quintin Brand kommando over No. 10 (Fighter) Group som forsvarte den sørvestlige delen av England og den sørlige delen av Wales. Under slaget om Storbritannia var Brand en sterk støttespiller for Hugh Dowding og Keith Parks taktikk for å møte angrep fra det tyske flyvåpenet Luftwaffe. 

I 1941 fikk Brand kommando over No. 20 (Training) Group, en stilling han hadde inntil han gikk av med pensjon i november 1943. Brands støtte til Dowding og Park i striden om «Big Wing» kan muligens forklare hvorfor han ble satt på sidelinjen, på tross av at han var en av RAFs dyktigste høyere offiserer.

Referanser

Eksterne lenker 

 Om Quintin Brand, fra Twickenham museum

Britiske generaler
Distinguished Flying Cross
Personer fra Northern Cape
Fødsler i 1893
Dødsfall i 1968
Marina Lie

Marina Lie alias Marina Aleksejevna Gubonina (ev. Goubonina) og Marina Noreg (født 27. juni 1902 i St. Petersburg, død 22. desember 1976 i Barcelona) var en russisk-født spion og ballettdanser. I 1931 giftet hun seg med nordmannen Einar Andreas Lie (1887-1944), og i 1934 kom hun til Norge. Grunnen var trolig at hun skulle spionere for Sovjetunionen. Lie lot seg verve høsten 1939 som tysk agent av Abwehr-majoren Berthold Benecke i Oslo. Hun spionerte for det nasjonalsosialistiske Tyskland i Narvik under slaget om byen i 1940. Senere i livet bosatte hun seg i Spania under navnet Marina Noreg, og døde i Barcelona like før jul i 1976.

Referanser

Litteratur 
 Anne Lene Lie (2000) Gåten Marina: Hitlers spion i norske ballettsko – biografi

Eksterne lenker 
 Aftenposten.no: Gåten Marina Lie – en tysk-russisk Mata Hari (Per Egil Hegge, 2000)
 Guardian.co.uk: The Russian ballerina Nazi spy who aided British defeat in Norway (26. august 2010)
 Aftenposten.no: – Marina avgjorde slaget om Narvik (26. august 2010)
 Marina Goubonina hos Store norske leksikon

Sovjetiske spioner
Spioner for Tyskland
Sovjetere fra andre verdenskrig
Personer fra Sankt Petersburg
Narviks historie
Spioner under andre verdenskrig
Helsefagarbeidere i Delta

Helsefagarbeiderforbundet en yrkesorganisasjon i Delta er en yrkesorganisasjon for helsefagarbeidere, hjelpepleiere, omsorgsarbeidere, assistenter som jobber med pasienter og andre som jobber innenfor helse- og sosialsektoren. Innmeldte elever, lærlinger og studenter er også inkludert i medlemsgruppen.

Helsefagarbeiderforbundet ble som yrkesorganisasjon stiftet i 1960, og skiftet navn i 2021 fra Helsefagarbeidere i Delta til Helsefagarbeiderforbundet en yrkesorganisasjon i Delta. Før 2010 het organisasjonen Pleie- og omsorgsansatte (PO). Yrkesorganisasjonen har ca 9800 medlemmer, og gir ut bladet Helsefagarbeideren.

Helsefagarbeidere i Delta er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Helsefagarbeidere i Delta er Jette Dyrnes.

Referanser

Eksterne lenker 
 Helsefagarbeidere i Delta/ Helsefagarbeidere i Delta

Norske fagforbund
Etableringer i 1960
Yrkesorganisasjonenes Sentralforbund
Kirkeansatte

Kirkeansatte er en partipolitisk uavhengig yrkesorganisasjon som organiserer menighetssekretærer, daglige ledere / menighetsforvaltere, menighetsansatte, kirke-/kirkegårdsansatte, diakoner, kateketer, kirkemusikere, kirkeverger og annet administrativt personell ved menighetskontor, kirkevergekontor, bispekontor eller i kirkelige organisasjoner samt elever og studenter innen disse områdene.

Kirkeansatte arbeider for å bedre lønns- og arbeidsvilkår for sine medlemmer, og gir ut medlemsbladet Kirkeklokken.

Kirkeansatte er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder er Ola Ytterdahl.

Eksterne lenker
Kirkeansatte

Norske fagforbund
Etableringer i 1985
Yrkesorganisasjonenes Sentralforbund
Helsesekretærforbundet i Delta

Helsesekretærforbundet i Delta, inntil 2016 Norsk Helsesekretærforbund (NHSF), er en partipolitisk uavhengig yrkesorganisasjon som arbeider for å fremme helsesekretærenes interesser overfor Helse- og omsorgsdepartementet, og bidra til en positiv utvikling i sosial- og helsesektoren til beste for både pasienter, pårørende, arbeidsgivere og arbeidstakere. Forbundet er engasjert i arbeidet for at det ansettes personell med riktig fagkompetanse i forhold til arbeidsoppgaver, og er en pådriver for kvalitetssikring av helsesekretærens tjenester.

Helsesekretærforbundet i Deltas overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standard samt lønns- og arbeidsvilkår. 

Forbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Yrkesorganisasjonen ble stiftet 7. juni, 1968, har ca 4 630 medlemmer, og gir ut medlemsbladet Helsesekretæren. Helsesekretæren er det eneste fagbladet for helsesekretærer og andre som arbeider innen medisinsk kontortjeneste. 
Leder i forbundet er Gro Bengtson.

Eksterne lenker 
 Helsesekretærforbundet i Delta

Norske fagforbund
Yrkesorganisasjonenes Sentralforbund
Etableringer i 1968
Otte Krumpen

Otte Krumpen (også Otto Krumpen; født 1473, død 1569) var en dansk ridder og øverstbefalende for den danske hæren under slaget ved Bogesund den 19. januar 1520. 

Krumpen ble senere slått til ridder av Christian II den 4. november samme år i forbindelse med kroningsfesten for Christian som ledet til Stockholms blodbad.

I 1523 knyttet han seg til Frederik I og ble riksråd. Han ledet et felttog på Gotland mot Søren Norby i 1525.

Fra 1533 tilhørte han den katolske siden i riksrådet. Under grevefeiden overga han Tranekær slott på Langeland, som han hadde hatt i forlening siden 1522. Han gikk over til grev Christoffer av Oldenburg og fikk Aalholm som len i stedet. 

På et senere tidspunkt ble godset hans plyndret og han ble ført som fange til Mecklenburg. Han kom tilbake i 1536, men satt ikke i riksrådet igjen før 1542. Han var marsk 1554 til 1567 og hadde flere diplomatiske oppdrag.

Eksterne lenker
 Nordisk Familjebok
 Salomonsen
 Slekten Krumpen hos SNL

Danske embets- og tjenestemenn
Danske riksråder
Outlaws

Outlaws Motorcycle Club også under navnet American Outlaws Association (AOA), er en motorsykkelklubb først etablert i McCook, Illinois i 1935. Mottoet er: «God forgives, Outlaws don't» (Gud tilgir, Outlaws gjør det ikke). Støtteklubben er Black Pistons MC.

Klubben har omtrent 90 chapters (avdelinger) i USA, Canada, Australia, Asia, og Europa. Den første klubben utenfor USA som ble Outlaws var «The Satans Choice» i Canada, dette skjedde i 1977. I 1993 kom den første avdelingen i Europa, i Frankrike. Klubbens største rival er Hells Angels.

Klubben er en selverklært «1 %-klubb», en frase som ble introdusert da American Motorcyclist Association hevdet at 99 % av alle MC-førere er lovlydige etter opptøyer i Hollister i 1947. Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (kriminell motorsykkelklubb), noe også norske Kripos støtter. Klubben regnes i USA som en av «The Big Four» (de store fire) sammen med Pagans, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.

Thore «Henki» Holm Hansen var på 1990-tallet mye i medienes søkelys da han ble Europa-sjef for motorsykkelklubben.

Norge 
Norge var den andre avdelingen av Outlaws i Europa, dette skjedde i 1995.
Norske avdelinger:
Moss
Sarpsborg
Fredrikstad
Eidsvoll
Bad District 
Oslo
Kristiansand
Haugesund
Stavanger
Norway North (på prøvetid)
Bergen (på prøvetid)

Eksterne lenker 
 Outlaws MC World
 Outlaws MC Europe
 Outlaws MC USA
 Outlaws MC Norge

Motorsykkelgjenger
Motorsykkelklubber 
Organisasjoner etablert i 1935
Organisert kriminalitet i USA
Pagans

Pagans MC  er en amerikansk motorsykkelklubb etablert av Lou Dobkin (eller Dobkins) i 1959 i Prince George's County, Maryland.

Klubben er aktive i elleve amerikanske delstater: Delaware, Kentucky, Maryland, New Jersey, New York, Nord-Carolina, Ohio, Pennsylvania, Sør-Carolina, Virginia og Vest-Virginia. Hovedrivalen er Hells Angels.

Amerikanske Federal Bureau of Investigation og canadiske Criminal Intelligence Service Canada anser klubben som en «Outlaw Motorcycle Gang» (kriminell motorsykkelklubb), noe også norske Kripos støtter. Klubben regnes i USA som en av «The Big Four» (de store fire) sammen med Outlaws, Hells Angels, og Bandidos og har alle til felles at de er store nok til å bli dømt under Racketeer Influenced and Corrupt Organizations Act.

Kilder 
Southeastern Connecticut Gang Activities Group (SEGAG) - Pagans Motorcycle Club Besøkt 22. januar 2016
One percenter motorcycle clubs - Pagans MC Besøkt 22. januar 2016

Motorsykkelgjenger
Motorsykkelklubber 
Organisasjoner etablert i 1959
Organisert kriminalitet i USA
Aktivitørforbundet i Delta

Aktivitørforbundet i Delta (tidligere Aktivitørenes Landsforbund (ALF)) er en partipolitisk uavhengig yrkesorganisasjon for alle som jobber med målrettet aktivitet.

Aktivitørforbundet har fokus på fagutvikling, politisk arbeid, ivaretakelse av lønns- og arbeidsvilkår og synliggjøring av aktivitørfaget.

Aktivitørforbundet gir ut fagbladet Aktivitøren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Aktivitørforbundet er Tonje Tysland.

Referanser

Eksterne lenker 
 Aktivitørforbundet i Delta

Norske fagforbund
Yrkesorganisasjonenes Sentralforbund
Ambulanseforbundet i Delta

Ambulanseforbundet i Delta (tidligere Ambulansepersonellets Yrkesorganisasjon) er Norges største yrkesorganisasjon for ansatte i bilambulansetjenester, luftambulanse og for nødmeldeoperatører på AMK-sentraler.

Ambulanseforbundet er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Ambulanseforbundet er Ola Yttre..

Referanser

Eksterne lenker 
 Ambulanseforbundet i Delta
 Delta

Norske fagforbund
Yrkesorganisasjonenes Sentralforbund
Kost- og ernæringsforbundet

Kost- og ernæringsforbundet er en partipolitisk uavhengig yrkesorganisasjon for alle som arbeider med ernæringsbasert matomsorg, herunder: kostøkonomer, kjøkkensjefer, ass. kjøkkensjefer, dietetikere, institusjonskokker, kokker, kjøkkenassistenter, lærlinger, studenter og matverter. Det vil si alle som jobber på sykehus, sykehjem, i kantiner, forsvaret, fengsler, på folkehøgskoler, oljeplattformer, i næringsmiddelindustrien etc. 

Kost- og ernæringsforbundet arbeider for medlemmenes yrkesfaglige interesser, utdanning og kompetanse, og med å synliggjøre hvilken betydning et riktig kosthold har for både helse og trivsel. Yrkesorganisasjonen har ca 1500 medlemmer rundt omkring i Norge, representert med 18 lokalavdelinger. 

Kost- og ernæringsforbundet ble stiftet i 1948, gir ut fagtidsskriftet Kjøkkenskriveren, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor. 

Leder i Kost- og ernæringsforbundet er Arnt Steffensen (2013).

Eksterne lenker
 Kost- og ernæringsforbundet

Norske fagforbund
Yrkesorganisasjonenes Sentralforbund
Kulturforbundet

Kulturforbundet er en partipolitisk uavhengig yrkesorganisasjon som organiserer ansatte innenfor offentlig, privat og frivillig sektor samt frilansområdet. 

Medlemmene har utdanning innen bibliotekfag, kulturfag, musikk og andre kunstfag i kulturskolene som dans, drama, forming, skulptur, maling etc. Mange har merkantil utdanning/-bakgrunn eller kombinasjon av kulturfaglig utdanning og administrasjon/ledelse. 

Kulturforbundets overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standard samt lønns- og arbeidsvilkår.

Kulturforbundet veileder forbundets medlemmer og tillitsvalgte i forbindelse med
lønnsoppgjør, og er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i Kulturforbundet er Billy Lätt (2022).

Eksterne lenker
 Kulturforbundet

Norske fagforbund
Yrkesorganisasjonenes Sentralforbund
Norsk Audiografforbund

Norsk Audiografforbund (NAF) er en partipolitisk uavhengig yrkesorganisasjon for autoriserte audiografer med spesialutdannelse innen hørselsutredning og rehabilitering. 

NAFs overordnede målsetting er å ivareta medlemmenes yrkes- og utdanningsmessige interesser, øke og bedre anseelse og yrkesfaglige standarder samt lønns- og arbeidsvilkår. 

NAF er tilsluttet arbeidstakerorganisasjonen Delta som igjen er tilsluttet Yrkesorganisasjonenes Sentralforbund (YS). Delta er en partipolitisk uavhengig arbeidstakerorganisasjon som arbeider med å ivareta lønns- og arbeidsvilkår i offentlig og privat sektor.

Leder i NAF siden 2013 er Håvard Ottemo Paulsen.

Eksterne lenker
 NAF

Norske fagforbund
Yrkesorganisasjonenes Sentralforbund
Wasim Sajjad

Wasim Sajjad (født 1941) er en pakistansk jurist og politiker. Han har sittet som midlertidig president i Pakistan ved to anledninger.

Hans far, Sajjad Ahmed Jan, fungerte som høyesterettsdommer i Pakistan, og senere som administrerende kommissær under valg. Wasim Sajjad skulle egentlig følge i hans fotspor, å bli advokat, og han gikk blant annet på Wadham College ved University of Oxford på et Rhodes-stipend. Han tok en grad i rettsvitenskap i 1966, og han fikk graden Bachelor of Civil Law fra University of Oxford i 1967. I perioden 1967 − 1977 underviste han ved University of the Punjab.

Sajjads politiske karriere begynte i 1985, da han ble valgt til den pakistanske Senatet. Han tjenestegjorde som statsråd for juss, rettferdighet og parlamentariske saker under regjeringen til statsminister Muhammed Khan Junejo. Han ble valgt til senatets ordstyrer i 1988, og holdt denne posten i tolv år.

Han er medlem av det politiske partiet PML-Q, og har vært leder for den politiske opposisjonen i det pakistanske senatet.

Han tjenestegjorde med sin første periode som president i 1993, etter oppsigelsen til Ghulam Ishaq Khan. Som midlertidig president, var Sajjad i all hovedsak en stedfortreder i embetet til det neste valget kunne gjennomføres. Han stilte som presidentkandidat, men ble beseiret av Farooq Leghari. I 1997 ble Sajjad igjen midlertidige president da Benazir Bhutto måtte gå av på grunn av en korrupsjonsanklage. Han ble etterfulgt som president av Muhammed Rafiq Tarar.

I 2002 ble Sajjad beskyldt for misbruk av statlige kjøretøy og telefoner som beløpte seg til millioner av kroner. Han ble dømt til å betale en bot, men ble aldri satt i fengsel.

Referanser 

Pakistanske presidenter
Pakistanske politikere
Personer fra Jalandhar
Fødsler i 1941